| ศาสนาในประเทศอัฟกานิสถาน (2012) |
| --- |
| ศาสนา |  | ร้อยละ |
| อิสลามนิกายซุนนี |    | 90% |
| อิสลามนิกายชีอะฮ์ |    | 9.7% |
| อื่น ๆ |    | 0.3% |





ศาสนาในประเทศอัฟกานิสถาน (2012)

  อิสลามนิกายซุนนี (90%)  อิสลามนิกายชีอะฮ์ (9.7%)  ศาสนาอื่น ๆ (0.3%)



ศาสนาในประเทศอัฟกานิสถานจาก Pew

  อิสลามนิกายซุนนี (90%)  อิสลามนิกายชีอะฮ์ (9.7%)  ศาสนาอื่น ๆ (0.3%)

ประเทศอัฟกานิสถาน เป็นสาธารณรัฐอิสลามที่ประชากรส่วนใหญ่นับถือศาสนาอิสลาม โดยประชากร 90% นับถือนิกายซุนนี รายงานจากเดอะเวิลด์แฟกต์บุ๊ก มีประชากรมุสลิมนิกายซุนนีอยู่ระหว่าง 84.7 - 89.7% และชีอะฮ์อยู่ระหว่าง 10 - 15% ส่วนศาสนากลุ่มน้อยอยู่ที่ 0.3%

ประวัติ
-------

บางคนเชื่อว่าศาสนาโซโรอัสเตอร์เริ่มมาที่ประเทศอัฟกานิสถานในช่วง 1800 ถึง 800 ปีก่อนคริสตกาล ซึ่งเป็นช่วงที่ซาราธุสตรา ผู้ก่อตั้งศาสนามีชีวิตและเสียชีวิตที่แบลค์ ในขณะที่ภูมิภาคในเวลานั้น ถูกเรียกเป็น อารีอานา ในช่วงกลางศตวรรษที่ 6 ก่อนคริสตกาล จักรวรรดิอะคีเมนิดโค่นพวกเมเดสและครอบครองแอระโคเซีย, อาริยา และแบกเตรียที่ชายแดนตะวันออก จารึกบนหลุมสุสานดาไรอัสมหาราชกล่าวถึงคาบูลสถานใน 29 ประเทศที่พระองค์พิชิต

ก่อนการมาของศาสนาอิสลาม อัฟกานิสถานใต้เคยเป็นฐานที่มั่นของศาสนาโซโรอัสเตอร์ เชื่อว่าอเวสตะได้ผ่านแอระโคเซียมาที่เปอร์เซีย ดังนั้น ภูมิภาคนี้จึงถือว่าเป็น "ปิตุภูมิที่สองของศาสนาโซโรอัสเตอร์"

ตามมาด้วยการพิชิตและยึดครองของอเล็กซานเดอร์มหาราชในศตวรรษที่ 4 ก่อนคริสตกาล หลังจากนั้นจักรวรรดิซิลูซิดได้ควบคุมพื้นที่นี้ถึง 305 ปีก่อนคริสตกาล เมื่อพวกเขาต้องแบ่งพื้นที่ส่วนใหญ่ตามสนธิสัญญากับราชวงศ์โมริยะ ซึ่งราชวงศ์โมริยะได้นำศาสนาพุทธจากอินเดียและควบคุมอัฟกานิสถานตอนใต้และตะวันออกจนถึงประมาณ 185 ปีก่อนคริสตกาล

กลุ่มผู้ชายละหมาดที่มัสยิดสีน้ำเงิน (หรือเทวสถานอะลี) ที่มะซารีชะรีฟในบริเวณภาคเหนือของประเทศ
ในศตวรรษที่ 7 รัฐเคาะลีฟะฮ์อุมัยยะฮ์ได้เข้ามายังบริเวณนี้หลังจากเอาชนะจักรวรรดิซาเซเนียนในยุทธการที่นะฮาวันด์ (ค.ศ. 642) ยาซเดเกิร์ดที่ 3 (Yazdegerd III) จักรพรรดิซาเซเนียนองค์สุดท้าย หลบหนีไปทางตะวันออกถึงเอเชียกลาง เพื่อตามหาพระองค์ พวกอาหรับจึงใช้เส้นทางในภาคเหนือ-ตะวันออกของประเทศอิหร่าน และไปถึงเฮราต

ผู้ที่อาศัยในอัฟกานิสถานเหนือจำนวนมากเข้ารับอิสลาม โดยเฉพาะในรัชสมัยฮิชาม อิบน์ อับดุลมาลิก (เคาะลีฟะฮ์ใน ค.ศ. 723 ถึง ค.ศ. 733) กับอุมัร อิบน์ อับดุลอะซีซ (เคาะลีฟะฮ์ใน ค.ศ. 717 ถึง ค.ศ. 720) ตั้งแต่ศตวรรษที่ 9 เป็นต้นมา ศาสนาอิสลามได้ครอบครองประเทศ ส่วนราชวงศ์ฮินดูชาฮีที่เหลือในชายแดนอัฟกานิสถานตะวันออกถูกเนรเทศโดยมะฮ์มูดแห่งกัซนีใน ค.ศ. 998 ถึง ค.ศ. 1030

จนกระทั่งคริสต์ทศวรรษ 1890 ภูมิภาคนูริสถานเคยเป็นที่รู้จักกันในชื่อกาฟิรสถาน (ดินแดนของ *กาฟิร* หรือ "นอกศาสนา") เพราะประชากรในบริเวณนี้นับถือวิญญาณนิยม, พหุเทวนิยม และเชมัน

เมื่อโซเวียตบุกรุกในค.ศ. 1979 ในการสนับสนุนของรัฐบาลโซเวียตก่อให้เกิดผลกระทบทางศาสนาอย่างใหญ่หลวง เมื่อระบอบปกครองแบบลัทธิมากซ์เกิดขึ้นในประเทศ พรรคประชาธิปไตยประชาชนอัฟกานิสถาน (People's Democratic Party of Afghanistan; PDPA) ได้ดำเนินการลดอิทธิพลของศาสนาอิสลาม ทำให้สมาชิกองค์การศาสนาหลายคนมี่ทางพรรคมองว่า "ไม่เชื่อพระเจ้า" และ "นอกศาสนา" ถูกคุมขัง, ทรมาน และถูกฆ่าไปหลายคน หลังจากการเสวนาการปรองดองแห่งชาติใน ค.ศ. 1987 ศาสนาอิสลามกลายเป็นศาสนาประจำชาติอีกครั้งและลบคำว่า "ประชาธิปไตย" ออกจากชื่อประเทศ ตั้งแต่ ค.ศ. 1987-1992 ชื่อทางการของประเทศคือสาธารณรัฐอัฟกานิสถาน

กลุ่มศาสนาส่วนน้อย
------------------

### ชีอะฮ์

ดูบทความหลักที่: ชีอะฮ์ในประเทศอัฟกานิสถาน
ประชากรชีอะฮ์มีอยู่ระหว่าง 7% ถึง 20% ของประชากรทั้งหมด ส่วนใหญ่นับถือสาขาสิบสองอิมามและกลุ่มเล็กนับถือสาขาอิสมาอีลียะฮ์ ชาวทาจิกกิซิลบัชแห่งอัฟกานิสถานเป็นกลุ่มชนที่นับถือชีอะฮ์

### มุสลิมสมัยใหม่และไม่ใช่นิกาย

ดูบทความหลักที่: มุสลิมที่ไม่ใช่นิกาย
หนึ่งในบุคคลที่มีส่วนในการเคลื่อนไหวสมัยปัจจุบันคือญะมาลุดดีน อัลอัฟกานี

### ศาสนาโซโรอัสเตอร์

รายงานจาก the World Christian Encyclopedia มีชาวอัฟกันนับถือศาสนานี้ 2,000 คนใน ค.ศ. 1970

### ศาสนาแบบอินเดีย

ดูบทความหลักที่: ศาสนาซิกข์ในประเทศอัฟกานิสถาน, ศาสนาพุทธในประเทศอัฟกานิสถาน และ ศาสนาฮินดูในประเทศอัฟกานิสถาน
มีชาวซิกข์ในประเทศอัฟกานิสถานปรมาณ 1,000 คน  และชาวฮินดู 1,000 คนกว่า ๆ อาศัยในหลายเมือง โดยเฉพาะคาบูล, จะลาลาบาด และจังหวัดกัซนี วุฒิสมาชิก อวตาร สิงห์ (Awtar Singh) เป็นสมาชิกคนเดียวในรัฐสภาอัฟกานิสถานที่นับถือศาสนาซิกข์

### ศาสนาบาไฮ

ดูบทความหลักที่: ศาสนาบาไฮในประเทศอัฟกานิสถาน
ศาสนาบาไฮเริ่มมาในประเทศอัฟกานิสถานใน ค.ศ. 1919 และศาสนาบาไฮมีมาตั้งแต่คริสต์ทศวรรษ 1880 ปัจจุบัน มีผู้นับถือประมาณ 400 คน

### ศาสนาคริสต์

ดูบทความหลักที่: ศาสนาคริสต์ในประเทศอัฟกานิสถานโปรเตสแตนต์ในประเทศอัฟกานิสถาน
มีรายงานอย่างไม่เป็นทางการว่า มีชาวอัฟกัน 1,000 ถึง 18,000 คนที่นับถือศาสนาคริสต์อย่างลับ ๆ ในประเทศ งานวิจัยปี 2015 ประมาณว่ามีผู้นับถือศาสนาคริสต์อาศัยอยู่ท่ามกลางชุมชนมุสลิมในประเทศถึง 3,300 คน

### ศาสนายูดาห์

ดูบทความหลักที่: ประวัติศาสตร์ของชาวยิวในประเทศอัฟกานิสถาน
เคยมีสังคมยิวขนาดเล็กที่อพยพออกจากประเทศก่อนและหลังการบุกรุกของโซเวียตใน ค.ศ. 1979 และปัจจุบัน เหลือแค่ซับโลน ซิมินโตฟ (Zablon Simintov) เพียงคนเดียวที่ยังอยู่ในประเทศ

ดูเพิ่ม
-------

* ศาสนาฮินดูในประเทศอัฟกานิสถาน
* การไม่มีศาสนาในประเทศอัฟกานิสถาน
* ศาสนาอิสลามในประเทศอัฟกานิสถาน
* ศาสนาพุทธในประเทศอัฟกานิสถาน
* ศาสนาบาไฮในประเทศอัฟกานิสถาน
* ศาสนาคริสต์ในประเทศอัฟกานิสถาน
* เสรีภาพทางศาสนาในประเทศอัฟกานิสถาน

อ้างอิง
-------

1. 1 2  "Chapter 1: Religious Affiliation". *The World's Muslims: Unity and Diversity*. Pew Research Center's Religion & Public Life Project. August 9, 2012. สืบค้นเมื่อ 4 September 2013.
2. ↑  Bryant, Edwin F. (2001) *The Quest for the Origins of Vedic Culture: The Indo-Aryan Migration Debate* Oxford University Press, ISBN 978-0-19-513777-4.
3. ↑  Afghanistan: ancient Ariana (1950), Information Bureau, p3.
4. ↑  "Chronological History of Afghanistan – the cradle of Gandharan civilisation". Gandhara.com.au. 15 February 1989. คลังข้อมูลเก่าเก็บจากแหล่งเดิมเมื่อ 9 September 2012. สืบค้นเมื่อ 19 May 2012.
5. ↑  The idea of Iran. An essay on its origin, Gnoli Gherardo, page 133
6. ↑  *Arabic As a Minority Language*, by Jonathan Owens, pg. 181
7. ↑  *The Preaching of Islam: A History of the Propagation of the Muslim Faith*, by Thomas Walker Arnold, pg. 183
8. ↑  Ewans, Martin (2002). *Afghanistan A New History*. Psychology Press. p. 15. ISBN 0-415-29826-1.
9. ↑  Klimberg, Max (October 1, 2004). "NURISTAN". *Encyclopædia Iranica* (Online ed.). United States: Columbia University. คลังข้อมูลเก่าเก็บจากแหล่งเดิมเมื่อ 2010-02-01.
10. ↑  "COMMUNISM, REBELLION, AND SOVIET INTERVENTION". United States: Library of Congress Country Studies. 1997. สืบค้นเมื่อ 2010-12-09.
11. ↑  Vogelsang, Willem (2001). *The Afghans*. Wiley. ISBN 978-0-631-19841-3. สืบค้นเมื่อ 2009-03-22.
12. ↑  "Country Profile: Afghanistan" (PDF). *Library of Congress Country Studies on Afghanistan*. Library of Congress. August 2005. คลังข้อมูลเก่าเก็บจากแหล่งเดิม (PDF)เมื่อ 2014-04-08. สืบค้นเมื่อ 2010-09-03. *Religion: Virtually the entire population is Muslim. Between 80 and 85 percent of Muslims are Sunni and 15 to 19 percent, Shia.*
13. ↑  1911 Encyclopædia Britannica - Hazara (Race)
14. ↑  Ehsan Yarshater (บ.ก.). "HAZĀRA". *Encyclopædia Iranica* (Online ed.). United States: Columbia University. คลังข้อมูลเก่าเก็บจากแหล่งเดิมเมื่อ 2013-11-17. สืบค้นเมื่อ 2007-12-23.
15. ↑  "Qizilbash". United States: Library of Congress Country Studies. 1997. สืบค้นเมื่อ 2010-09-03.
16. ↑  "Sayyid Jamal ad-Din Muhammad b. Safdar al-Afghan (1838–1897)". *Saudi Aramco World*. Center for Islam and Science. 2002. คลังข้อมูลเก่าเก็บจากแหล่งเดิมเมื่อ 2019-10-28. สืบค้นเมื่อ 5 September 2010.
17. ↑ . เก็บถาวร มกราคม 18, 2012 ที่ เวย์แบ็กแมชชีน
18. ↑  "Solidarity for Sikhs after Afghanistan massacre". *www.aljazeera.com*. สืบค้นเมื่อ 2020-03-27.
19. ↑  "Country Policy and Information Note Afghanistan: Sikhs and Hindus/" (PDF). สืบค้นเมื่อ 2020-03-27.
20. ↑  "Country Policy and Information Note Afghanistan: Sikhs and Hindus/" (PDF). สืบค้นเมื่อ 2020-03-27.
21. ↑  Majumder, Sanjoy (September 15, 2003). "Sikhs struggle in Afghanistan". BBC News. คลังข้อมูลเก่าเก็บจากแหล่งเดิมเมื่อ 2009-02-22. สืบค้นเมื่อ 2010-09-03.
22. ↑  Melwani, Lavina (April 1994). "Hindus Abandon Afghanistan". New York: hinduismtoday.com. คลังข้อมูลเก่าเก็บจากแหล่งเดิมเมื่อ 2007-01-11. สืบค้นเมื่อ 2010-09-03. January Violence Is the Last Straw-After 10 Years of War, Virtually All 50,000 Hindus have Fled, Forsaking
23. ↑   เก็บถาวร พฤศจิกายน 13, 2013 ที่ เวย์แบ็กแมชชีน
24. ↑  U.S. State Department. "Afghanistan - International Religious Freedom Report 2007". The Office of Electronic Information, Bureau of Public Affair. สืบค้นเมื่อ 2009-07-04.
25. ↑  USSD Bureau of Democracy, Human Rights, and Labor (2009). "International Religious Freedom Report 2009". คลังข้อมูลเก่าเก็บจากแหล่งเดิมเมื่อ 2009-11-30. สืบค้นเมื่อ 2010-03-06.`{{cite web}}`: CS1 maint: multiple names: authors list (ลิงก์)
26. ↑  Johnstone, Patrick; Miller, Duane Alexander (2015). "Believers in Christ from a Muslim Background: A Global Census". *IJRR*. **11** (10): 1–19. สืบค้นเมื่อ 30 October 2015.
27. ↑  Washingtonpost.com - Afghan Jew Becomes Country's One and Only - N.C. Aizenman